ארכיון רשות השידור

**ארכיון רשות השידור** הוא מבחר הקלטות אשר נאספו ונצברו על ידי רשות השידור בשנות פעילותה.

הארכיון מכיל את חומרים האודיו-ויזואליים מיום הקמתה של הרשות ועד לסגירתה. חומרי הארכיון הוחזקו בפורמטים של סרטי הקלטה, פילמים וקלטות וידאו, הוא מכיל תרחישים שנערכו במדינה ובין היתר משדרי אקטואליה, תרבות, סרטי תעודה וסדרות ומכיל חומרי מורשת של מדינת ישראל.

## היסטוריה
ב-2008 מכון היודאיקה של אוניברסיטת הרווארד הקים פרויקט דיגיטציה של הארכיון והתקיימו ישיבות בכנסת אודות שימור הארכיון, ב-2011 הוכר הארכיון כ"אתר מורשת לאומית". ב-2010 נחתם הסכם בין ארכיון רשות השידור למכון היודאיקה של אוניברסיטת הרווארד שבו יעבור הארכיון תהליך של דיגיטציה ושהאוניברסיטה תשמר את תוכני הארכיון לצורכי מחקר.

ב-2013 עברה הטלוויזיה (לא כולל ערוץ 33 והשידורים באנגלית) לשידור על בסיס פורמט דיגיטלי וכך גם נשמרו ההקלטות בארכיון.

ב-2015 הוערך כי בארכיון הרדיו היו כ-60,000 שעות מוקלטות (מתוכם כ-40,000 הומרו עד לאותה עת לפורמט דיגיטלי), ובארכיון הטלוויזיה היו כ-170,000 שעות מוקלטות

מ-2016 התשתית הטכנולוגית של הארכיון מבוססת על רישיונות תוכנה וציוד חומרה של מערכת DIVA מתוצרת Telestream.

חוק השידור הציבורי הישראלי מורה על סגירתה של רשות השידור. סעיף 108 לחוק זה קובע: "ארכיון הרשות וכל זכויות הקניין הרוחני של הרשות יעברו לתאגיד השידור הישראלי, ביום התחילה, בלא תמורה". באוגוסט 2017 החליטה מועצת תאגיד השידור על המשך שכירת מתחם "חוטים" בו מאוחסן ארכיון רשות השידור, לטובת המשך תהליך הדיגיטציה של הארכיון.

ב-24 ביוני 2018 נודע כי המדינה תקצה 190.2 מיליון שקל להפעלת פרויקט הדיגיטציה של ארכיון רשות השידור.

תאגיד השידור הישראלי ("כאן") ירש את ארכיון רשות השידור והקים את ארכיון השידור הציבורי שמנגיש את חומרי הארכיון אשר עברו תהליך דיגיטציה, קטעי וידאו בערוץ יוטיוב ייעודי וקטעי אודיו באתר כאן. ב-2018 התאגיד החל בתהליך העברת את הארכיון ממתחם "חוטים" ברוממה וארכיונים נוספים אל בית היצרנים, בו הוקם מתחם ארכיון הכולל 7 אולמות וכ-9,000 מטר רץ של מדפי ארכיון ושטח כולל של כ-1700 מ"ר.

מנהלת ארכיון הטלוויזיה והרדיו בתאגיד השידור הישראלי היא בילי סגל-גזליוס. בעבר כיהנה במנהלת ארכיון רשות השידור. סגל-גזליוס מעידה כי בעבר לא נשמרו חומרי גלם, למשל לא הוקלטו מהדורות במלחמת יום כיפור. ב-2018 זכתה בפרס הוקרה מיוחד על שימור הארכיון במסגרת טקס פרסי הקולנוע הדוקומנטרי הישראלי.

ב-8 בדצמבר 2018 נודע כי ארכיון רשות השידור הועבר מרוממה למבנה החדש ומתכוונים להתחיל בתהליך הדיגיטציה. תהליך אריזת חומרי הארכיון מורכב עקב הצורך לשים ברקוד על כל קובץ וכל ארגז על מנת שפריטים לא ילכו לאיבוד. משך הדיגיטציה מוערך בין שלוש לחמש שנים. ב-12 בדצמבר 2019, פרויקט הדיגיטציה החל.

## אוספים
* ארכיון הטלוויזיה הישראלית
* ארכיון ההקלטות של קול ישראל
* תקליטיית קול ישראל

## גלריה

קובץ:תמונות מיום ההעברה הראשון של ארכיון תאגיד השידור למבנה החדש.jpg|תמונות מיום ההעברה הראשון של ארכיון תאגיד השידור למבנה החדש
קובץ:IBA Kol Israel Heleni Recordings archive 5519 Cropped.jpg|דיסק עם הקלטה של יומן הצהריים מתאריך 24 בנובמבר 2005, כולל רשימת הכתבות ששודרו ביומן
קובץ:Kol Israel Heleni Hamalka 50.jpg|אוסף ההקלטות בבניין קול ישראל
קובץ:IBA Kol Israel Heleni Recordings archive 5512.jpg|סרט הקלטה והתיעוד המצורף אליו
קובץ:Kol Israel Heleni Hamalka 88.jpg|מדפי תקליטים בתקליטיית קול ישראל בירושלים
קובץ:IBA Kol Israel Heleni Control Music Collection 5624.jpg|תקליט על מדפי התקליטייה
קובץ:Kol Israel Heleni Hamalka 97.jpg|עופרה הלפמן וקיר מעוטר דיסקים במשרדי התקליטייה
קובץ:Kol Israel Heleni Hamalka DSC0184.jpg|מכשיר להשמעת סרטי הקלטה
קובץ:Channel 1 Israel DSCN1009.JPG|מדפי אחסון בארכיון
קובץ:Channel 1 - IMG 5362.jpg|קלטת בארכיון הטלוויזיה הישראלית ברוממה
קובץ:Channel 1 Israel DSC0241.jpg|מדפי קלטות ובסוף המסדרון איור של אלביס בארכיון הטלוויזיה
קובץ:Channel 1 Israel DSCN0957.JPG|סרט הקלטה בארכיון הטלוויזיה
קובץ:Channel 1 Israel DSCN0977.JPG|מכשירי ניגון והפעלה של קלטות וסלילים
קובץ:Channel 1 Israel DSCN1043.JPG|שרתי אחסון של הארכיון הממוחשב
קובץ:Channel 1 Israel DSCN0970.JPG|תוכנת איתור ושליפה של תוכניות טלוויזיה מתוך הארכיון הממוחשב


## ראו גם

* ספריית וידאו
* ספריית מוזיקה

## קישורים חיצוניים

* 

* 
* 
* 
* 
* 
* 
* 
* העברת הארכיון מרוממה למבנה החדש, וידאו של תאגיד השידור הישראלי, 7 בדצמבר 2018
* הדיגיטציה של ארכיון רשות השידור יוצאת לדרך, בערוץ היוטיוב של כאן חדשות, 8 בדצמבר 2018
* 
* 
* 

## הערות שוליים

קטגוריה:ירושלים: ארכיונים
קטגוריה:רשות השידור
קטגוריה:ארכיוני טלוויזיה
קטגוריה:ארכיוני מוזיקה